CELEX: 62008TN0379
Language: hu
Date: 2008-09-11 00:00:00
Title: T-379/08. sz. ügy: 2008. szeptember 11-én benyújtott kereset – Mustang kontra OHIM – Decathlon (Hullámvonal ábrázolása)

6.12.2008   
            
            
               HU
            
            
               Az Európai Unió Hivatalos Lapja
            
            
               C 313/35
            
         2008. szeptember 11-én benyújtott kereset – Mustang kontra OHIM – Decathlon (Hullámvonal ábrázolása)
   (T-379/08. sz. ügy)
   (2008/C 313/64)
   A keresetlevél nyelve: német
   Felek
   
      Felperes: Mustang – Bekleidungswerke GmbH + Co. KG (Künzelsau, Németország) (képviselők: A. Klett és K. Weimer ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Decathlon SA (Villeneuve d'Ascq, Franciaország)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) negyedik fellebbezési tanácsának az R 859/2007-4. sz. ügyben 2008. július 8-án hozott határozatát; és
            
         
               —
            
            
               az Elsőfokú Bíróság az alperest kötelezze az ezen eljárás és a fellebbezési tanács előtti eljárás költségeinek a viselésére, beleértve a felperes mindkét eljárásban felmerült költségeit is.
            
         Jogalapok és fontosabb érvek
   
      A közösségi védjegy bejelentője: a felperes.
   
      Az érintett közösségi védjegy: egy hullámvonal ábrázolása a 3., 18. és 25. osztályba tartozó áruk tekintetében – 4 081 352. sz. bejelentés.
   
      A felszólalási eljárásban hivatkozott védjegy vagy megjelölés jogosultja: a Decathlon SA.
   
      A hivatkozott védjegy vagy megjelölés: fekete háttérben fehér hullámvonal ábrázolásából álló nemzeti és nemzetközi ábrás védjegy a 3., 18. és 25. osztályba tartozó áruk tekintetében.
   
      A felszólalási osztály határozata: a felszólalási osztály helyt adott a felszólalásnak.
   
      A fellebbezési tanács határozata: a fellebbezési tanács elutasította a fellebbezést.
   
      Jogalapok: a 40/94 tanácsi rendelet 8. cikke (1) bekezdése b) pontjának a megsértése, mivel az ütköző védjegyek vizuálisan, hangzásban és fogalmilag nem hasonlóak, ami összetéveszthetőséghez vezetne.